РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/69-24

1. јул 2024. године

Б е о г р а д

ЗАПИСНИК

7. СЕДНИЦЕ ОДБОРА ЗА ФИНАНСИЈЕ, РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА, ОДРЖАНЕ 1. ЈУЛА 2024. ГОДИНЕ

Седница је почела у 12,10 часова.

Седници је председавао Верољуб Арсић, председник Одбора.

Седници су присуствовали чланови Одбора: Светлана Милијић, Никола Радосављевић, Живан Бајић, Тијана Давидовац, Ненад Крстић, Акош Ујхељи, Драган М. Марковић, Душан Никезић, Пеђа Митровић и Ненад Митровић.

Седници су присуствовали заменици чланова Одбора: Никола Лазић (заменик Ане Белоице Мартаћ) и Ненад Филиповић (заменик Загорке Алексић).

Седници нису присуствовали чланови Одбора: Душан Бајатовић, Бранко Павловић, Мирослав Алексић и Владимир Јелић, нити њихови заменици.

Седници су присуствовали: др Јоргованка Табаковић, гувернер Народне банке Србије, Жељко Јовић, вицегувернер, Ана Ивковић, вицегувернер, Драгана Станић, вицегувернер, Никола Драгашевић, вицегувернер, Саво Јаковљевић, генерални директор Сектора за економска истраживања и статистику, Јелена Стојановић, генерални директор Дирекције за рачуноводство и финансије, Дејан Девић, генерални директор Дирекције за законодавно-правне послове и Татјана Жужа, виши саветник за односе са државним институцијама.

На предлог председника, Одбор је једногласно (12 гласова за, 1 уздржан) утврдио следећи

Д н е в н и р е д :

1. Разматрање Полугодишњег извештаја о монетарној политици (јануар-јун 2023), који је поднела Народна банка Србије (број 400-1894/23 од 3. октобра 2023. године);
2. Разматрање Годишњег извештаја о монетарној политици за 2023. годину, који је поднела Народна банка Србије (број 400-1516/24 од 20. јуна 2024. године);
3. Разматрање Годишњег извештаја о пословању и резултатима рада за 2023. годину, који је поднела Народна банка Србије (број 400-1517/24 од 20. јуна 2024. године);
4. Разматрање Годишњег извештаја о стабилности финансијског система за 2023. годину, који је поднела Народна банка Србије (број 400-1518/24 од 20. јуна 2024. године);
5. Разматрање Извештаја о раду Савета гувернера Народне банке Србије за период 1. јануар – 30. јун 2023. године, који је поднео Савет гувернера Народне банке Србије (број 400-2079/23 од 27. октобра 2023. године);
6. Разматрање Извештаја о раду Савета гувернера Народне банке Србије за период од 1. јула до 31. децембра 2023. године, који је поднео Савет гувернера Народне банке Србије (број 400-2079/23-1 од 12. фебруара 2024.године);
7. Разматрање Финансијских извештаја Народне банке Србије за период од 1. јануара 2023. до 31. децембра 2023. године, са извештајем овлашћеног ревизора, који је поднео Савет гувернера Народне банке Србије (број 400-1515/24 од 20. јуна 2024. године);
8. Разматрање Програма монетарне политике Народне банке Србије у 2024. години, који је поднела Народна банка Србије (број 400-2309/23 од 12. децембра 2023. године);
9. Разматрање Финансијског плана Народне банке Србије за 2024. године, који је поднела Народна банка Србије (број **400-2481/23** од 27. децембра 2023. године).

 На предлог председника, Одбор је, већином гласова (10 гласова за, један против, 2 уздржаних), усвојио предлог да се обави заједнички јединствени претрес о тачкама 1 до 9, с тим да се о свакој тачки Одбор изјашњава појединачно.

**Заједнички јединствени претрес о тачкама 1. до 9. дневног реда**

Председник Одбора подсетио је присутне чланове и заменике чланова Одбора да је члановима 23, 71, 74. и 79. Закона о Народној банци Србије предвиђено да Народна банка Србије доставља Народној скупштини извештаје, као надлежном одбору за разматрање ових докумената.

Јоргованка Табаковић, гувернер Народне банке Србије образложила је извештаје о раду и резултатима рада Народне банке за 2023. годину, наводећи да је 2023.година обележена изузетно комплексним геополитичким кретањима и њиховим бројним макроекономским последицама.

 Гувернер је истакла да је инфлација у 2023. години преполовљена а у мају 2024.године је ушла у границе циљаног коридора Народне банке Србије који износи три плус минус 1,5%.

 Нагласила је да су девизне резерве додатно повећане за 5,5 млрд евра односно за близу 30 % док су у шест месеци 2024.године премашиле 27,0 млрд евра што је њихов нови највиши ниво. Динар је у 2023. години ојачао према евру за 0,1% а за толико је ојачао и у 2024. години и на тај начин постао један од кључних стубова потрошачког и инвестиционог поверења за грађане и привреду. Динарска штедња је у 2023. години повећана за 41,6 млрд динара односно за око 45% и тренутно је на нивоу од преко 161,0 млрд динара.

 У наставку излагања гувернер је навела да је очувана стабилност финансијског сектора и квалитет њихове активе уз показатељ проблематичних кредита од око 3%. У 2023. години је остварен и најнижи дефицит текућег рачуна платног биланса на нивоу од 2,6% бруто домаћег производа уз раст извоза роба и услуга од чак 8% упркос слабијој екстерној тражњи. Остварен је и рекорд у приливу директних страних инвестиција од 4,5 млрд евра.

 У дискусији су учествовали народни посланици Пеђа Митровић, Ненад Митровић, Душан Никезић и Верољуб Арсић, чија су излагања тонски снимана.

У току рада по тачкамa дневног реда, председник Одбора изрекао је меру одузимања речи народном посланику Пеђи Митровићу, примењујући одредбе члана 109. и 110. Пословника Народне скупштине.

Одбор је, затим, прешао на одлучивање по првој до девете тачке дневног реда.

1) На предлог председника, Одбор је већином гласова (10 гласова за, двоје уздржаних,) прихватио Полугодишњег извештаја о монетарној политици (јануар-јун 2023), који је поднела Народна банка Србије;

2) На предлог председника, Одбор је већином гласова (10 гласова за, двоје уздржаних) прихватио Годишњи извештај о монетарној политици за 2023. годину, који је поднела Народна банка Србије;

3) На предлог председника, Одбор је већином гласова (10 гласова за, двоје уздржаних) прихватио Годишњи извештај о пословању и резултатима рада за 2023. годину, који је поднела Народна банка Србије;

4) На предлог председника, Одбор је већином гласова (10 гласова за, двоје уздржаних) прихватио Годишњи извештај о стабилности финансијског система за 2023. годину, који је поднела Народна банка Србије;

5) На предлог председника, Одбор је већином гласова (10 гласова за, двоје уздржаних), прихватио Извештај о раду Савета гувернера Народне банке Србије за период 1. јануар – 30. јун 2023. године, који је поднео Савет гувернера Народне банке Србије;

6) На предлог председника, Одбор је већином гласова (10 гласова за, двоје уздржаних) прихватио Извештај о раду Савета гувернера Народне банке Србије за период од 1. јула до 31. децембра 2023. године, који је поднео Савет гувернера Народне банке Србије;

7) На предлог председника, Одбор је већином гласова (10 гласова за, двоје уздржаних) прихватио Финансијске извештаје Народне банке Србије за период од 1. јануара 2023. годину до 31. децембра 2023. године, са извештајем овлашћеног ревизора, који је поднео Савет гувернера Народне банке Србије;

8) На предлог председника, Одбор је већином гласова (10 гласова за, двоје уздржаних) прихватио Програм монетарне политике Народне банке Србије у 2024. години, који је поднела Народна банка Србије.

9) На предлог председника, Одбор је већином гласова (10 гласова за, двоје уздржаних) прихватио Финансијски план Народне банке Србије за 2024. године, који је поднела Народна банка Србије.

Седница је завршена у 14,40 часова.

Саставни део овог записника чине стенографске белешке сачињене на основу тонског снимка седнице.

 СЕКРЕТАР ПРЕДСЕДНИК

 Тијана Игњатовић Верољуб Арсић